Ühinemise eelselt ja järgselt õiglaselt talitades, eelkõige vältides laenukoormuse kasvatamist enne ühinemist, on võimalik saavutada avalike teenuste osutamise kvaliteedi olulist parandamist. Teenuste kättesaadavus küll paraneda ei pruugi. Suure ja tugeva omavalitsuse hea juhtimise korral paraneb ametnike tase; tõuseb strateegiliste arengukavade kvaliteet; tõhusamaks ja läbimõeldumaks muutub omavalitsuse eelarve koostamine ja investeeringute planeerimine; kasvab külavanemate roll ning  kolmanda sektori ja omaalgatuse tähtsus; jõuvahekorrad volikogus joonistuvad selgemalt välja ning tekivad tugev koalitsioon ja opositsioon.